Downloaded from YTS.MX
Official YIFY movies site: YTS.MX
Teie ehted teevad jõulupuu kauniks.
Tõstke käsi, kui väljalõikamisega abi vajate.
Ilus töö kõigi poolt.
Kuna oled siin viimast päeva, William,
tule näita kõigile, mille sa tegid.
Ära häbene.
Tule aga.
Mine.
Tubli, William! Sina peaksid esimesena oma uue ehte kuusele riputama.
Tulge kõik siia.
„Miks sai lind pragada, kui lumememme porgandit nokaga toksis?“
Ei tea. Miks?
Sest ta nokkis nina.
William.
Edu sulle uues kodus. Hakkame sind igatsema.
Sinu uus tuba on nii suur, William.
Ja elutuppa mahub tõeliselt suur jõulupuu kenasti ära.
Kõigi su asjade jaoks on mängutuba.
Ning aed on vägev.
All on nurmed ja metsatukk ka.
Küllap tahad juba uue klassi ja õpetajatega kohtuda.
Su õpetaja on nii kena.
Küllap on kõik poisid ja tüdrukud uue sõbra saamise pärast elevil.
Härra.
Kas aitad meil kaste tassida, noormees?
Tere, William!
Momo!
Kalluta. Ukseraam.
Tere, Mary.
Tere kõigile.
Laseme su vanematel end sisse seada.
Sina saad senikaua paika uudistada.
Nii suur maja, Momo. - Põnev, eks?
Palju ruumi seiklusteks.
Me mõlemad mängime. - Jah?
Noh, mina üritan. - Ta teeb 18 inimesele süüa.
Lähme teeme lumememme? - Mitte praegu, kullake.
Laste tehtud. Võrratu pühadeaeg.
Palun, jah. - Caroline, sa veedad jõulud emaga?
Jah.
Mina olen William. Mängime koos?
Mu nimi on William. Mängida tahate?
„Kallis William, hakkame sind väga igatsema
ja soovime sulle su uues kodus kõike paremat.
Rohke armastusega Mary, Arthur, Bonnie,
Paul, Lizzie, Jane, Alice, John“.
Palun kustuta nüüd tuli. Homme on tähtis päev.
Jess!
Häid jõule, mu arm!
Häid jõule, Momo! Sa lubasid mul kell seitse ärgata.
Terve igaviku ootasin!
Kas on seitse? Kuulsin vaid kuut kellalööki.
Lugesin kokku seitse, ausõna!
No vaatame siis, kas jõuluvana käis.
Jess!
Huvitav, kellele see on.
Häid jõule, kullake!
Tere, Jänes.
Jänes.
Pääsesime, Jänes!
Jess!
Häid jõule! - Kuidas läheb?
Häid jõule! Tänan. - Häid jõule!
Vaevu.
Noh, kui kolima ei pea...
Tule, väikseke.
Voodisse nüüd.
Teeme nii.
Häid jõule, kallis.
Tere õhtust ja häid jõule!
Tere tulemast mängutuppa!
Ma olen Tark Hobune. Kes sina oled?
Ma... No ma vist olen üks jänes.
Kes seal on, Tark Hobune?
Uus lelu. Paistab, et üks jänes.
Sedasi.
Läki. - Näita.
Nii.
Ei näe suurem asi välja.
Kuidas kostad, Jänes? Kas sa oled üldse tõeline?
Mis mõttes?
Mina olen metallist nagu tõeline auto.
Ja näed väikseid musti rõngaid mu külgedel?
Need on ka tõelistel autodel. - Jah.
Nende nimetus on „rattad“.
Rattad.
Ja viimane tähtis asi...
Lõvi. Tule keera mind üles.
Mul on tõeline, töötav mootor.
Poiss peab vaid mind üles keerama, siis kihutan temast mööda.
Kiire!
Ettevaatlikult. - Vaata ette!
Eest ära!
Napilt pääsesid.
Lõvi on ka mõistagi tõeline.
Jah! Vaata mu jalgu.
Need on liigestega, nagu tõelisel lõvil, et saaksin kassi moel saagile ligi karata.
Ja ma olen tõeline kuningas.
Vaata mu hunnituid riideid ja mu hunnitut krooni.
Need on tõelised smaragdid ja rubiinid...
Need on puidust.
Kuidas sa julged mängutoa kuningaga nii rääkida?
Kummarda mu ees, vana väeti elajas!
Või siis ära kummarda.
Ma kuulutan välja, et Tark Hobune ei pea kummardama.
Andesta, Tark Hobune. Tead ju, kuidas hoogu satun.
Riiete süü. Need on lihtsalt nii hunnitud.
Mida uuest lelust arvate?
Mulle ei meeldi.
Kui laseme sel niinimetatud „jänesel“ lelukastis magada,
on oht, et ta valitakse uneaja leluks.
Mis on „uneaja lelu“?
Enamikul õhtutel valitakse lelu, mille Poiss uneajal voodisse kaasa võtab.
Kus Poiss on? Millal ta naaseb?
Aitab küsimustest!
Peame otsuse langetama.
Sel lelul pole liikuvaid osi ega liigeseid.
Ärme tee temaga pistmist.
Pagendame ta mängutoa kaugeimasse nurka.
Ole nüüd. Jäta vaeseke rahule. - Pooldan!
Nõus.
Niisiis...
Mine nüüd kaugeimasse nurka, kust sind näha pole.
Kaugemale!
See on...
Kui mina olin uus, järgiti süsteemi. Endast parematest peeti lugu.
Häbiväärne.
Kas võin taas alla minna? - Tule.
Palun otse tuttu. Sul oli pikk päev.
Aga ma pole väsinud.
Sa ju uinusid juba. - Aga jõulud on veel.
Kallis, palun too talle vett ja uneaja lelu.
Tark Hobune, mida tähendab „tõeline“?
Kas seda, et sul on liikuvaid osi...
Ära teisi kuula. Tõelisus ei sõltu sellest, kuidas oled kokku pandud.
See lihtsalt juhtub sinuga.
Kui laps armastab sind väga kaua,
tõesti sind, mitte vaid sinuga mängimist, siis sinust saab tõeline.
See on mõttekujutuse võlujõud.
Kas see on valus?
Küllap veidi ongi, sest armastatud lelud kuluvad kõigil seiklustel käies ära.
Aga usu mind, asi on seda väärt.
Kui lapsed sind armastavad, siis kogu südamest.
Mina sellest kaunimat tunnet ei tea.
Ma tahaksin kunagi tõeliseks saada.
Kui Poiss sind armastab, siis saadki.
Keegi tuleb!
Ettevaatust!
Aeg on käes!
Mine sa tea.
Eest ära! - Ta tõukab mind!
Tehke ruumi!
Milline lelu?
Mu jänes!
Täiuslik.
Ilusaid unenägusid.
Head ööd.
Tere, Jänes. Kas sa minuga mängida tahad?
Tore. Ma vajan osavat tunnelikaevajat.
Ja jänesena oleksid sa vist selle töö jaoks parim isik.
Mida me siis ootame?
Vau!
Jänes, ma pole sinust paremat kaevurit näinud.
Oleme vist juba miljoni kilomeetri sügavusel.
Olgem ettevaatlikud.
Pinnas on kuiv ja tunnel võib kokku variseda.
Me jänesed teame sellistest asjadest.
Mu rehkenduste järgi oleme umbes poolel teel.
Kuhu läheme?
Chisupisse. See on mu eelmine elukoht. Kõik mu sõbrad on seal.
Siin mul sõpru pole.
Sul olen mina.
Sul on õigus.
Sa oled minu uus ja seega ka parim sõber.
Isver. Ma pole varem kellegi parim sõber olnud.
Vaata, kui kiiresti kaevame. Jõuame kähku kohale.
Leidsin millegi!
Aardekaart!
Vau.
Mis see on?
Tunnel! Kokku variseb!
Jänes, peame siit kähku põgenema!
Hoia minust kinni.
Me ei pääse! - Pääseme! Oleme peaaegu väljas.
Pääsesime, Jänes. Oht on möödas.
Nüüd, mil oleme parimad sõbrad, peame koos seda aaret otsima.
Klass, tahan teile kedagi tutvustada.
William. Palun tule siia.
Tule aga.
Klass, öelge Williamile tere.
Tere, William.
William, kas tahaksid kõigile enda kohta paar sõna öelda?
Pole viga, William. Võid istuda.
Eelmine nädal rääkisime siis sügisest.
Kes mäletab, mis sügisel juhtub?
Tere. Sa oled ju minu naabripoiss?
Meiega mängida tahad?
Las ta olla, Lucy. Mängime!
Kähku linnusesse, kuniks tõstesild on maas!
Aare on vist troonisaalis. - William, lõunasöök ootab!
Veel lehtsalatit? Ka mul on kõht täis.
Aga kui palju ma ka ei sööks, käsib Momo alati veel kaks ampsu süüa.
Kuule, mul on aarde leidmiseks plaan.
Maagiat vajame. George'i sõnul elavad õues haldjad.
Haldjaga kohtumiseks pead neile väikse maja ehitama.
Momo!
Sõime Jänesega ära. Kas võime mängida? - Kaks ampsu veel!
Päris ampsud!
Nii, see on ametlik haldjate maja.
Peame nüüd vaid haldja õnnistuse lausuma.
Haldjad lehvitavad, säravad ja lendavad.
Tulge siia aeda, mille kohal on taevad.
Kartmatu William ja Jänes ütlevad: „Simsalabim. Abrakadabra!
Vajame teie maagiat, nii et tulge siia ka!“
Nüüd tuleb ootamatuimal hetkel võluhaldjas, kes aitab meil aarde leida.
Head ööd, Momo.
Isver, vaene jänes. Las ma õmblen ta terveks.
Ei! Momo, sa ei või Jänest ära viia.
Hea küll.
Issake.
Tahtsin vaid ta ära lappida. Suur kisa lelu pärast...
Ta pole lelu, vaid tõeline.
Olgu, kui sa nii ütled...
Head ööd.
Poiss?
Jah.
Ta ütles, et sa oled tõeline?
Jah.
Sina? - Jah.
Kas tunned end teisiti?
Ma ei tea.
Vist mitte.
Sa näed ikka samasugune välja. Lelu välimusega.
Te olete ju ka lelud, aga enda sõnul tõelised.
Jah, aga me ei mõtle seda tõsiselt. - Teeskleme vaid.
Ja vähemalt me meenutame asju, mis olema peaksime.
Lõvil on lakk.
Kuningal on kroon. - Nojah...
Vaata ennast!
Sa näed nadi välja.
Rebenenud oled. - Jah.
Ja kahjuks pean ütlema, et ma vist näen su täitematerjali.
Ta on täis... Issake! Mida sa täis oled?
Jeerum küll! Millisel lelul küll pole määrustepärast täitematerjali?
Kuidas küll sina säärase tohuvabohuna tõeline olla saad?
Aitab!
Mida teate teie sellest, kuidas tõeline olla?
Poiss teab kõige paremini
ja kui tema sõnul on jänes tõeline, siis ongi.
Keegi tuleb!
Jänes, haldjaloits ei toiminud küll,
aga me ei saa kauem oodata.
Peame leidma aarde enne teisi.
See on vist nõiutud metsas.
Ma nägin seda liikumas, Jänes. Vannun, et nägin midagi.
Ei! - See ju pole nii suur mure või mis?
Mis see on, Jänes?
Aga ta on alati omapäi. See ei saa talle kasulik olla.
Lisaks mulle täheldasid seda ka tema õpetajad.
Sõbrunemisega läheb aega. - Mitu kuud on möödas!
Kaua seda veel eirata saame?
Ta tundub oma jänesega õnnelik. - Tal pole tõelisi sõpru.
Millist aaret me otsime?
Kulda?
Või juveele?
Või šokolaadi?
Ei, aare pole vist ükski neist asjadest.
Ma pole kindel, mis see on, aga seda nähes saame aru.
Peame vaiksed olema.
Mets on täis ohtlikke loomi.
Me jänesed suhtleme ilma rääkimata.
Näiteks ohtu tajudes tambime sedasi jalaga.
Teeme ka nii.
Mida see tähendab?
No see tähendab „tere“, aga ka „head aega“.
Need on üks ja sama?
Jah, sest ühele asjale „head aega“ öeldes ütled teisele „tere“.
Iga lõpp on lihtsalt millegi uue algus.
Sa juba näitasid seda. See tähendab ohtu...
Põgeneme!
Jäta mind maha. Päästa end.
Ei iial!
Oi ei! Lõksus oleme.
Hoia kinni!
See oli vapustav!
Uskumatu, et sa nii tegid.
Jess! Hakkama saime. - Tänu sulle!
Kõik korras?
Olen kombes.
William!
Kõik korras?
Tule vaata!
Kes sina oled? - Mis asi sa oled?
Ma olen jänes. Nagu teie.
Sa ei näe välja nagu jänes. Pigem nagu lelu.
Ma olin lelu, aga nüüd olen tõeline jänes.
Lapse armastus muudab su tõeliseks.
Selline on mõttekujutuse võlujõud.
Kas ringi käia suudad?
Noh, mitte eriti.
Hüpelda suudad?
Tal pole päris jalgu.
Kuidas saad ilma hüplemata tõeline jänes olla?
Ma ei tea.
Su sõnul muudab lapse armastus su tõeliseks.
Kuidas tead kindlalt, kas see laps sind ikka armastab?
Kas ta ütles seda?
Ei. Ta ütles, et olen tõeline.
Kuid arvasin...
Kui ta sind armastab, siis miks ta jättis su siia,
külma kätte?
Läki.
Pimedaks läheb.
Naaseme urgu. - Edu sulle.
Edu sulle, lelujänes.
Vaeseke.
Mida sina siin teed?
Tule aga. Tagasi oma kohale.
Kus sa olid, Jänes?
Poiss jättis mu õue.
Tõelised jänesed tulid ja ütlesid, et ma olen ikka vaid lelu.
Neil võis õigus olla.
Võib-olla Poiss ei armastagi mind ja seetõttu pole ma ikka tõeline.
Poiss on väga haige, Jänes.
Mida? Mis mõttes?
Ta on voodis kõrge palavikuga.
Kuulsime eile õhtul arsti Poisi emaga rääkimas.
Aga Poiss ju ikka paraneb, eks?
Ta saab ju terveks?
Tema onu oli mitu aastat tagasi sarnasel moel haige ja vaevu pidas vastu.
Paljud ei peagi.
See pole kõik, Jänes.
Kui onu oli haige,
siis pärast põletati ära kõik, mida ta oli hiljuti katsunud.
Arst käskis nii teha.
Selleks, et haigus ei leviks.
Seega, kui täna lelu võtma tullakse, pead sa end peitma.
Kui sa seda ei tee ja sind valitakse, saad sa hukka.
Kas mõistad?
Vaata! Arst.
Tänan tulemast. - Muidugi.
Ütlen ausalt, et ta on...
väga haige.
Kas ta toibub?
Kahjuks on võimatu öelda.
Öö tuleb raske. Peate tema jaoks tugevad olema.
Ma...
Ma toon talle uneaja lelu.
Tuleb! Peitu!
Kaome!
Ta tuleb.
Jänes, liiguta end!
Kui ta viib su sinna tuppa, visatakse sind lõkkesse.
Meie ühistel seiklustel ei hüljanud Poiss mind kordagi.
Seega mina ei hülga teda ka.
Jänes, palun võta mõistus pähe.
Sinna minnes saad sa hukka.
Sa ju ise ütlesid, et Poiss jättis su õue.
Äkki ta ei armastanudki sind?
See võib tõsi olla, aga mina armastan teda.
Su lemmiklelu, mu arm.
Jänes, sina või?
Mina jah.
Ma kardan.
Ma tean.
Mina kardan ka.
Sooviksin vapram olla.
Olen seda alati soovinud.
Kuidas saaksid vapram olla?
Kõigil me ühistel seiklustel olid sina alati see, kes meid päästis.
Sa ei jätnud mind maha.
Ära soovi teistsugune olla.
Sa oled juba täiuslik.
Arvad tõesti, et ma olen vapper?
Kõige vapram.
Mu vanemad lubasid meil mere äärde minna, kui ma paranen.
See oleks ju tore?
Võib-olla leiame seal aarde.
See võib liiva alla maetud olla.
Pole vaja aaret otsida.
Ma juba leidsin aarde.
Ma armastan sind, Jänes.
Ma armastan sind ka.
Avage aknad kogu majas, laske värsket õhku sisse.
Teeksin talle lõunaks suppi, doktor.
Kas sobib? - Täiuslik.
Nakkusliku Williami läheduses olnud asjad tuleb ära põletada, et haigus ei leviks.
Seega voodipesu, pidžaamad, lelud... Kõik.
Tore, et täna siin oled. See on kogu lõkkematerjal.
Kohe alustan.
Ma toon tikud.
Tore, et väike William paraneb. - Küll ta teeb peagi taas koerusi.
Nagu peabki.
Ma siis süütan lõkke. - Aitäh, George.
Jahedaks läks, eks?
Ei!
Palun ära ärritu, mu arm. - Ma pole ärritunud!
Kus ta on?
Ta tahab teada, kus tema jänes on.
William...
Jänest pole enam. - Mis mõttes? Kus ta on?
Ta oli vana ja kulunud, seega pidime ta ära viskama.
Miks te nii tegite?
Kui oled tubli poiss, võib jõuluvana sulle uue lelu tuua.
Ma ei taha uut lelu, vaid oma jänest tagasi.
Mis päev on?
Issake.
Talv on juba?
Ma vist magasin sisse.
Kes sina oled?
Mängutoa Haldjas. Tegelen mõttekujutuse võlujõu ja muu säärasega.
Ma hoolitsen lelude eest, mida enam ei vajata,
kui need on vanad või kulunud.
Miks sa nutad?
Ma olen kurb, sest hakkan Poissi igatsema.
Ma ei saa temaga enam iial mängida.
Olen kurb, sest arvasin, et ta armastus teeb mu tõeliseks.
Äkki ta ei armastanudki mind? - Muidugi armastas.
Issake. Ta armastas sind nii väga, kui on kedagi armastada võimalik.
Miks ma siis tõeliseks ei muutunud?
Tõeliseks ei muutu kellegi armastust pälvides,
vaid ise tingimusteta armastust ja lahkust väljendades.
Nagu sa eile seda tegid.
Nüüd olen siis tõeline?
Aga kui ma olen tõeline, siis miks mul pole paksu kasukat ega päris jalgu
ega hüplemisvõimet?
Heldeke, kus te lelud küll oma ideid saate?
Tõeline olemine ei sõltu su välimusest,
vaid sellest, mis su südames on.
Sa armastasid Poissi ja Poiss armastas sind.
Vaata end, heldene aeg! Vaata, kuidas oled armastusega kulunud.
Mõnede lelude sõnul olen väga inetu.
Nad ei tea, mis tunne on kaunis olla.
Mul on nüüd sulle preemia selle eest, et sa nii hea lelu olid.
William, kell on nüüdseks kaheksa.
Arvasin, et sa kihutad juba kell seitse alla.
Ole nüüd. Naerata mulle.
Jõulud on ju.
Esimesel jõulupühal peab naeratama.
Sedasi.
Tule nüüd.
Tundub raske. Mis selles olla võib?
Pane õige riidesse ja mängi sellega õues. Vaata, kas lendab.
Tere, Jänes.
Head aega, Jänes.
Aitäh sulle.
Tere. Minu nimi on William. Kas te mängida tahaksite?
WILLIAM NICHOLSONI ILLUSTRATSIOONIDEGA MARGERY WILLIAMSI RAAMATU PÕHJAL
Tõlkinud Silver Pärnpuu